Document ID: 32008D0425

32008D0425
L 159/1
SLUŽBENI LIST EUROPSKE UNIJE
25.04.2008.
ODLUKA KOMISIJE
od 25. travnja 2008.
o utvrđivanju standardnih zahtjeva za nacionalne programe iskorjenjivanja, kontrole i praćenja određenih bolesti životinja i zoonozama koje financira Zajednica, a koje podnose države članice
(priopćena pod brojem dokumenta C(2008) 1585)
(Tekst značajan za EGP)
(2008/425/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezin članak 24. stavak 10.,
budući da:
(1)
Odlukom 90/424/EEZ utvrđuju se postupci kojima se uređuje financijski doprinos Zajednice za programe iskorjenjivanja, kontrole i praćenja bolesti životinja i zoonozama. Sukladno toj Odluci, financijsku je mjeru Zajednice potrebno uvesti za povrat troškova koje su države članice imale za financiranje nacionalnih programa iskorjenjivanja, kontrole i praćenja bolesti životinja i zoonozama s popisa iz Priloga toj Odluci.
(2)
Odlukom 90/424/EEZ utvrđuje se da najkasnije do 30. travnja svake godine države članice moraju podnijeti Komisiji godišnje ili višegodišnje programe, čiji je početak predviđen naredne godine, a za koje žele primiti financijski doprinos Zajednice.
(3)
Na temelju članka 3. Odluke 90/424/EEZ, kako je izmijenjena Odlukom 2006/965/EZ, programi za enzootsku leukozu goveda (EBL) i bolest Aujeszkog mogu se financirati do 31. prosinca 2010.
(4)
Odlukom Komisije 2004/450/EZ od 29. travnja 2004. o utvrđivanju standardnih zahtjeva za sadržaj zahtjeva za financiranje Zajednice za programe iskorjenjivanja, kontrole i praćenja bolesti životinja (2) utvrđuje se da države članice koje žele primiti financijski doprinos Zajednice za programe iskorjenjivanja, kontrole i praćenja bolesti životinja moraju podnijeti zahtjeve koji sadrže određene podatke propisane tom Odlukom.
(5)
Odlukom Komisije 2008/341/EZ od 25. travnja 2008. o utvrđivanju mjerila Zajednice za nacionalne programe iskorjenjivanja, kontrole i praćenja određenih bolesti životinja i zoonozama (3) utvrđuju se mjerila koja moraju ispunjavati nacionalni programi da bi ih odobrila Komisija u skladu s financijskom mjerom Zajednice iz članka 24. stavka 1. Odluke 90/424/EEZ.
(6)
Nakon donošenja Odluke 2008/341/EZ i radi daljnjeg unaprjeđivanja postupka podnošenja i odobravanja zahtjeva, te ocjenjivanja napretka tijekom provedbe programa, potrebno je ažurirati standardne zahtjeve koji se primjenjuju na zahtjeve država članica za financijski doprinos Zajednice za nacionalne programe i uskladiti ih s tim mjerilima. Stoga radi jasnoće Odluku 2004/450/EZ treba staviti izvan snage i zamijeniti ju ovom Odlukom.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Države članice koje žele primiti financijski doprinos Zajednice za nacionalne programe iskorjenjivanja, kontrole i praćenja određenih bolesti životinja i zoonozama s popisa iz Priloga Odluci 90/424/EEZ moraju podnijeti zahtjeve koji sadrže barem podatke propisane:
(a)
Prilogom I. ovoj Odluci za:
-
goveđu tuberkulozu,
-
goveđu brucelozu,
-
brucelozu ovaca i koza (B. melitensis),
-
bolest plavog jezika u endemičnim područjima ili područjima visokog rizika,
-
afričku svinjsku kugu,
-
svinjsku vezikularnu bolest,
-
klasičnu svinjsku kugu,
-
bedrenicu,
-
zaraznu pleuropneumoniju goveda,
-
bjesnoću,
-
ehinokokozu,
-
trihinelozu,
-
verotoksigenu E. coli,
-
enzootsku leukozu goveda (EBL) i bolest Aujeszkog;
(b)
Prilogom II. ovoj Odluci za salmonelozu (zoonotsku salmonelu);
(c)
Prilogom III. ovoj Odluci za transmisivne spongiformne encefalopatije (TSE) (goveđu spongiformnu encefalopatiju (GSE), grebež i spongiformnu encefalopatiju (CWD));
(d)
Prilogom IV. ovoj Odluci za influencu ptica kod peradi i divljih ptica;
(e)
Prilogom V. ovoj Odluci za:
-
epizootsku hematopoetsku nekrozu,
-
zaraznu anemiju lososa,
-
proljetnu viremiju šarana (SVC),
-
virusnu hemoragičnu septikemiju (VHS),
-
zarazu virusom koi herpes (KHV),
-
zarazu s Bonamia ostreae,
-
zarazu s Marteilia refringens,
-
bolesti bijelih pjega u rakova.
Članak 2.
Odluka 2004/450/EZ stavlja se izvan snage.
Članak 3.
Ova je Odluka upućena državama članicama.
Sastavljeno u Bruxellesu 25. travnja 2008.

Labels: 12
0
15
6